**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumi Ministru kabineta 2020. gada 9. jūnija noteikumos Nr. 360 *“*[*Epidemioloģiskās drošības pasākumi Covid-19 infekcijas izplatības ierobežošanai*](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)*”* (turpmāk – MK noteikumi Nr.360) paredz  1) noteikt, ka pašizolācijas prasības nav jāievēro onkoloģiskos pacientus pavadošajam personām, atgriežoties no procedūrām Baltijas valstu onkoloģiskajās klīnikās, kā arī Baltijas valstu transplantācijas centru pārstāvjiem, dodoties pēc donoru orgāniem,  2 ) noteikt, ka pašizolācijas prasības nav jāievēro personām, kas medicīnas tūrisma ietvaros pavada pacientus, ja to ir saskaņojusi Veselības inspekcija un ir negatīvs veiktais Covid-19 tests,  3) samazināt mājas karantīnas ilgumu kontaktpersonām no 14 dienām uz 10 dienām, ja ne agrāk kā 10.dienā pēc kontakta ar infekcijas avotu veiktais Covid-19 tests ir negatīvs,  4)viennozīmīgi noteikt, ka laboratoriskā izmeklēšana Covid-19 infekcijas diagnostikai ir obligāta visiem pacientiem, kas saņem pakalpojumus medicīnas tūrisma ietvaros. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts izstrādāts pamatojoties uz *Epidemioloģiskās drošības likuma* 3. panta otro daļu, 14. panta pirmās daļas 5. punktu, 19. panta pirmo un 2.1 daļu, 19.1 pantu, 39. panta pirmo un otro daļu un Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 11., 12.,13. , 14. un 16. punktu.  Izvērtējot pašreiz esošo Covid-19 epidemioloģisko situāciju un jaunākās Eiropas slimību profilakses un kontroles centra (ECDC) rekomendācijas, ir pilnveidojams noteikumos ietvertais tiesiskais regulējums attiecībā uz  1) pacientu pavadošajām personām, ja pacientam pēc ārsta nozīmējuma jādodas saņemt veselības aprūpes pakalpojumus uz kādu no Baltijas valstu veselības aprūpes iestādēm, kā arī Eiropas valstu transplantācijas centru pārstāvjiem donora orgānu steidzamas nodošanas gadījumos,  2) uz kontaktpersonu mājas karantīnas ilgumu, ja 10. dienā ir veikts un ir negatīvs tests Covid-19 diagnostikai,  3) uz pacientiem un pacientus pavadošajām personām, kas saņem veselības aprūpes pakalpojumus medicīnas tūrisma ietvaros,  tādēļ nepieciešams veikt grozījumus Ministru kabineta 2020. gada 9. jūnija noteikumos Nr. 360 *"Epidemioloģiskās drošības pasākumi Covid-19 infekcijas izplatības ierobežošanai"*(turpmāk – noteikumu projekts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nacionālais Transplantācijas koordinācijas dienests nodarbojas ar transplantācijas "gaidīšanas saraksta" izveidi, orgānu donoru atklāšanu, popularizē transplantāciju sabiedrībā, veido donoru, recipientu un transplantēto pacientu reģistru. Eiropas Savienības valstis savstarpēji sadarbojas *Eurotransplant, Scandiatransplant* un *FOEDUS* tīklos, kur tiek nodrošināts, ka nepieciešamības gadījumā notiek apmaiņa ar donoru orgāniem starp transplantācijas centriem. Lai transplantācijas operācija būtu veiksmīga, atbilstoši transplantoloģijas praksei donora orgāni ir derīgi strikti noteiktu laiku (sirds – līdz 3 stundām, aknas – līdz 6-8 stundām, nieres – līdz 24 stundām), tādēļ apmaiņa jāveic ļoti operatīvi. Ņemot vērā minēto, noteikumu projektā nepieciešams noteikt atbilstošus atvieglojumus, nodrošinot iespēju Eiropas Savienības valstu transplantācijas centru speciālistiem iespēju operatīvi ierasties Latvijas slimnīcās klātienē. Gadījumos, ja kādā no Latvijas slimnīcām tiek konstatēts kāds orgānu donors, kurš netiek izmantots pašu recipientiem, orgāni tiek piedāvāti kādam no Eiropas Savienības transplantācijas centriem. Tādos gadījumos ir nepieciešama operatīva rīcība, respektīvi: no attiecīgās Eiropas Savienības valsts transplantācijas centra speciālisti pēc operatīvas savstarpējas informācijas apmaiņas dodas uz attiecīgo Latvijas slimnīcu, lai sagatavotu attiecīgo transplantāta materiālu un to transportētu uz mērķa valsti. Apzinoties to, ka ievērojot visus piesardzības pasākumus, ko veic jebkura transplantācijas materiāla sagatavošanas procesā, Covid-19 izplatības riski ir minimāli un tos atsver transplantācijas pieejamības nodrošināšanas pasākumi, ir jāveic precizējumi esošajā kārtībā, lai nodrošinātu iespēju Eiropas Savienības valstu speciālistiem ierasties Latvijā ievērojot valstī visus epidemioloģiskās drošības noteikumus  Kā parāda līdzšinējā pieredze, ja medicīnas tūrisma pakalpojums tiek sniegts bērniem, ir jāparedz iespēju, ka bērnu pavada persona, kas nodrošina bērna aprūpi atrodoties Latvijas teritorijā. Tāpat ir gadījumi, kad arī pieaugušām personām ir nepieciešama pavadošās personas klātbūtne, piemēram, ja pakalpojums tiek sniegts, izmantojot narkozi, pacientam ir nepieciešama pavadošās personas palīdzība pēc pakalpojuma saņemšanas nokļūt uzturēšanās vietā. Tādēļ ir jāparedz izņēmumi pavadošajām personām ieceļošanai Latvijā no trešās pasaules valstīm, kā arī pašizolācijas ievērošanai, tai skaitā ierodoties no ES valstīm ar augstu Covid-19 izplatību, lai pavadošā persona pacientu varētu pavadīt uz un no veselības aprūpes iestādes. Tomēr, lai dotu iespēju pavadošajai personai ieceļošanai un atvieglojumiem pašizolācijai, Veselības inspekcijai ir jābūt informētai par šīm personām, lai nepieciešamības gadījumā varētu organizēt kontroles pasākumus par pretepidēmijas pasākumu ievērošanu no šo personu puses un būtu lietas kursā par tendencēm ieceļošanas un pašizolācijas atvieglojumu izmantošanā, lai nepieciešamības gadījumā veiktu korekcijas regulējumā. Tāpat ir svarīgi, lai tiktu nodrošināts pavadošās personas veselības monitorings un persona veiktu laboratorisko diagnostiku uz Covid-19 tāpat kā pārējās personas, kas izmanto ceļošanas un pašizolācijas atvieglojumus. Tāpat ir jāņem vērā, ka pavadošā persona pašizolācijas atvieglojumus var izmantot tikai pacientu pavadot uz un no ārstniecības iestādi medicīnas tūrisma saņemšanas laikā, bet pārējā laikā personai ir jāuzturas uzturēšanās vietā, un viņa nevar apmeklēt sabiedriskas vietas.  Saskaņā ar Eiropas slimību profilakses un kontroles centra ātrās riska novērtēšanas ziņojumu, (publicēts 24.09.2020., “Rapid risk assessment: Increased transmission of COVID-19 in the EU/EEA and the UK – twelfth update”  https://www.ecdc.europa.eu/en/publications-data/covid-19-risk-assessment-increased-transmission-twelfth-update)  arī kontaktpersonām ir pieļaujams saīsināt noteikto 14 dienu mājas karantīnu, ja 10.dienā pēc kontakta ar infekcijas avotu tiek veikts Covid-19 tests un tā rezultāts ir negatīvs. Izvērtējot pieejamos datus un saslimstības rādītājus Latvijā, kā arī izsverot riskus Covid-19 izplatībai un ietekmei uz darba tirgu, var uzskatīt, ka Covid-19 izplatības risks, samazinot mājas karantīnas laiku no 14 uz 10 dienām kontaktpersonām, kas mājas karantīnas 10.dienā veikušas testu un tā rezultāts ir negatīvs, ir pieņemams attiecībā pret sloga mazināšanu darba tirgum.  SIA “Rīgas Austrumu klīniskā universitātes slimnīca” stacionāra “Latvijas Onkoloģijas centrs” Terapeitiskās radioloģijas un medicīnas fizikas klīnika ar 2020. gada 9. jūliju pārtrauca nodrošināt dobuma staru terapijas procedūras Latvijā.  Tika panākta vienošanās ar Lietuvas klīnikām Viļņā (*National cancer institute*) un Šauļos (*PI Republican City Hospital Oncology Clinic*), un Igaunijas klīniku Tartu (*Tartu Ulikooli kliinikum*) (turpmāk-Klīnikas) par minētā pakalpojuma nodrošināšu Latvijas pilsoņiem. Tā kā pacientes saņem dobuma staru terapijas procedūras, izmantojot vispārējo anestēziju, Klīnikas pieprasa pacientēm ierasties kopā ar pavadošajām personām, kas nodrošinātu pacientu nokļūšanu mājās. Pašreiz pakalpojumu saņem vidēji 20 pacientes mēnesī. Līdzīga situācija arī varētu būt citiem pacientiem, kas saņem veselības aprūpes pakalpojumus citās Baltijas valstīs ar ārsta norīkojumu. Tādēļ, lai nodrošinātu iespēju pavadošajai personai šķērsot Latvijas robežu un pēc atgriešanās Latvijā doties uz darbu, nepieciešams veikt attiecīgus grozījumus MK noteikumos Nr.360, lai attiecībā uz pacientu pavadošām personām tiktu paredzēti atvieglojumi 10 dienu pašizolācijai. Paredzot to, ka šīs personas, tāpat kā pacienti, kas šķērsojuši Latvijas sauszemes robežu pēc uzturēšanās Igaunijā vai Lietuvā, atgriežoties Latvijā, var doties uz darbu, bet nedrīkst pakļaut citas personas inficēšanās riskam un neveido tiešus kontaktus ar citiem cilvēkiem, ja no tiem var izvairīties (neuzņem viesus, nedodas privātās vizītēs un tādas neorganizē, neapmeklē sabiedriskas un publiskas vietas un telpas, kur uzturas daudz cilvēku.)  Šobrīd MK noteikumi Nr.360 nosaka to, ka, ja persona, kas Latvijā ieceļojusi no valsts, attiecībā pret kuru ir jāievēro īpaši piesardzības vai drošības pasākumi, ārstēšanas pakalpojumu veselības tūrisma ietvaros saņemšanai veic testu Covid-19 infekcijas diagnostikai ne vēlāk kā 24 stundu laikā pēc iebraukšanas Latvijas republikas teritorijā. Šo normu ārstniecības iestādes traktē dažādi, proti daļa ārstniecības iestāžu uzskata, ka, ja persona Latvijā uzturas medicīnas tūrisma pakalpojuma saņemšanai mazāk kā 24 stundas, tad  laboratoriskā izmeklēšana Covid-19 infekcijas diagnostikai nav jāveic. Šāda situācija rada risku, ka ārstniecības iestāde, sniedzot pakalpojumu personai, kas ieradusies no valsts ar augstu Covid-19 izplatību, pakļauj inficēšanās riskam iestādes darbiniekus un apmeklētājus. Ja persona netiek izmeklēta, netiek apzināts infekcijas izplatības avots, kā arī netiek savlaicīgi ieviesti pretepidēmijas pasākumi. Lai novērstu šādas riska situācijas, tiek precizēts MK noteikumu Nr.360 punkts 61.52., viennozīmīgi pasakot, ka laboratoriskā izmeklēšana Covid-19 infekcijas diagnostikai ir obligāta visiem pacientiem, kas saņem pakalpojumus medicīnas tūrisma ietvaros un ir ieradušies no valstīm, attiecībā pret kurām ir jāievēro īpašie piesardzības un drošības pasākumi. |
| 3. | Projekta izstrādē iesaistītās institūcijas un publiskas personas kapitālsabiedrības |  |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz ārstniecības personām, kas strādā ciešā kontaktā ar pacientiem, kā arī uz visiem subjektiem (fiziskām un juridiskām personām), kuriem ir saistoša epidemioloģiskās drošības prasību ievērošana - Latvijas iedzīvotājiem, ieceļotājiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| |  | | --- | | **IV. Tiesību akta projekta ietekme uz spēkā esošo tiesību normu sistēmu** | | Projekts šo jomu neskar. | | |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta izstrādes paredzēts informāciju par veiktajiem grozījumiem ievietot Veselības ministrijas mājaslapā, kā arī paredzēts to elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā Projekts tiek virzīts steidzamības kārtā, sabiedrības iesaiste Projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav. |

Veselības ministre I. Viņķele

Vīza: valsts sekretārs D. Mūrmane-Umbraško

Segliņa 67876102

anita.seglina@vm.gov.lv